Песма ће представљати Италију на такмичењу за Песму Евровизије 2021, након што је победила на музичком фестивалу у Санрему 2021. У складу са правилима које налаже Евровизија, нумера је скраћена на 3:03 секунде, док су из текста избачене поједине непримерене речи. Како је Италија члан „Велике петорке“, песма се аутоматски квалификовала у финале које ће се одржати 22. маја 2021. у Ротердаму. Наступ започиње иза ЛЕД екрана, који се отвара попут врата како би открио Дамијана и остатак бенда. Камера прати фронтмена бенда док нас доводи до предњег дела сцене. Тада добијамо спектакуларни глам рок концерт. ЛЕД екран приказује пројекције њихових силуета. Како песма одмиче, позорница је преплављена црвеним светлом, а затим плавим, све док не буде испраћена са мноштвом сценске пиротехнике. На крају наступ завршава се драматичним падом певача на позорници.